Anotācija (ex-ante) 25-TA-1566
Izdrukāts 29.07.2026. 22.54 - 6.0 Redakcija
Anotācija (ex-ante) 25-TA-1566
Izdrukāts 29.07.2026. 22.54 - 6.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā īstenojami atbalstāmie pasākumi jaunuzņēmumu komercdarbības vides pilnveidošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Jaunuzņēmumu komercdarbības vides pilnveidošanas atbalstāmo pasākumu īstenošanas kārtība (turpmāk – Noteikumu projekts) izstrādāta saskaņā ar Jaunuzņēmumu darbības atbalsta likuma 3.1 panta trešo daļu, kas paredz noteikt atbalstāmos pasākumus jaunuzņēmumu komercdarbības vides pilnveidošanai (turpmāk – atbalstāmie pasākumi), to izpildes nosacījumus un īstenošanas kārtību, jaunuzņēmumu pārstāvošās organizācijas (turpmāk – organizācijas) kvalifikācijas nosacījumus, komercdarbības atbalsta piešķiršanas nosacījumus un atbalstāmo pasākumu īstenošanai pieejamo valsts finansējuma apmēru.
1.2. Mērķis
Mērķa apraksts
Noteikumu mērķis ir nodrošināt valsts budžeta finansējumu (turpmāk – atbalsts), nosakot, ka atbalsta mērķis ir nodrošināt atbalstu jaunuzņēmumu komercdarbības vides pilnveidošanas atbalstāmo pasākumu īstenošanai, radot pozitīvu ekonomisko ietekmi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai veicinātu jaunuzņēmumu veidošanos Latvijā, tādējādi sekmējot pētniecību, kā arī inovatīvu ideju, produktu vai procesu izmantošanu saimnieciskajā darbībā, Latvijā kopš 2017. gada ir spēkā Jaunuzņēmumu darbības atbalsta likums (turpmāk – Likums).

Latvijas jaunuzņēmumu ekosistēmu, ar šo ekosistēmu saprotot Latvijas jaunuzņēmumu, organizāciju, institūciju un iniciatīvu tīklu, kas veido un atbalsta jaunuzņēmumu izveidi, izaugsmi un konkurētspēju Latvijā un starptautiski, veido 513 jaunuzņēmumi (datu avots: https://startin.lv/lv/startup-database/).
2025. gadā Latvijas jaunuzņēmumi piesaistīja investīcijas 73 milj. EUR apmērā un nodrošināja vairāk nekā 4200 darba vietu, no kurām lielākā daļa ir augsti kvalificētu speciālistu darba vietas, kas sekmē jaunuzņēmumu ekosistēmā inovatīvu biznesa ideju radīšanu, augstas pievienotās vērtības produktu un pakalpojumu izstrādi, investīciju piesaisti un veicina tautsaimniecības pāreju uz modernu un inovatīvu ekonomiku.

Ņemot vērā to, ka jaunuzņēmumu nozares attīstība ir viens no būtiskākajiem priekšnoteikumiem Latvijas tautsaimniecības attīstībai, tiek īstenoti pasākumi, kas vērsti uz jaunuzņēmumu komercdarbības vides pilnveidošanu. Kā viens no nozīmīgākajiem instrumentiem šajā jomā līdz šim ir bijusi Jaunuzņēmumu ekosistēmas attīstības stratēģija 2022.–2025. gadam (turpmāk – Stratēģija), kas izstrādāta ciešā sadarbībā ar jaunuzņēmumus pārstāvošām organizācijām un nozares ekspertiem.
Stratēģijas mērķis ir veidot ilgtspējīgu, starptautiski konkurētspējīgu jaunuzņēmumu vidi, kas veicina inovatīvu uzņēmumu izveidi, attīstību un piesaista augstas pievienotās vērtības investīcijas Latvijā, nosakot sasniedzamos mērķus - veicināt investīciju piesaisti jaunuzņēmumos par 300 milj. euro un palielināt nodarbināto skaitu jaunuzņēmumos par 1500. Stratēģijas ietvaros tika īstenoti vairāki būtiski pasākumi, tostarp pirmsakcelerācijas un akcelerācijas programmas, jaunuzņēmumu atbalsta iniciatīvas reģionos, sadarbības veicināšana starp publisko un privāto sektoru, kā arī starptautiskās atpazīstamības stiprināšana.

Ņemot vērā stratēģijas ietvaros īstenotos jaunuzņēmumu komercdarbības vides pilnveidošanas pasākumus un to rezultatīvos rādītājus, ir iespējams secināt, ka ir būtiski nodrošināt turpmāku šādu pasākumu īstenošanu arī pēc Stratēģijas noslēguma.

Jaunuzņēmumu konkurētspēja sniedz ieguldījumu arī Nacionālās industriālās politikas pamatnostādnēs 2021.-2027.gadam un Ministrijas izstrādātajā informatīvajā ziņojumā “Par Latvijas ekonomikas attīstību”, kas pieņemts Ministru kabineta 2024. gada 30. aprīļa sēdē (Protokola Nr.18/52.§)  noteikto mērķu sasniegšanai. Ministrija ir izvirzījusi mērķi – līdz 2035.gadam panākt, lai Latvijas iekšzemes kopprodukta apjoms sasniedz 83 mljrd. EUR, kas nozīmē ekonomikas apjomam ir jādubultojas, salīdzinājumā ar 2023. gadu.

Nozīmīgu pienesumu šī mērķa sasniegšanai spēj sniegt Latvijas jaunuzņēmumi, līdz ar to ir nepieciešams sniegt atbalstu organizācijām jaunuzņēmumu komercdarbības vides pilnveidošanas atbalstāmo pasākumu īstenošanai, paredzot, ka šos pasākumus īstenos organizācijas.

2025.gada 11.jūlijā stājās spēkā grozījumi Likumā, kas paredz, organizāciju iesaisti jaunuzņēmumu izveides, popularizēšanas un dažādu citu, ar jaunuzņēmumu vidi saistītu aktivitāšu īstenošanā, kas veicina jaunuzņēmumu komercdarbības vides pilnveidošanu.
Problēmas un risinājumi
Problēmas apraksts
Latvijas kā jaunuzņēmumiem atbalstošas valsts tēla veidošanai un ar to saistīto pasākumu organizēšanai būtiska loma ir ne vien līdz šim izveidotajām valsts institūcijām (piemēram, Latvijas Investīciju un attīstības aģentūrai (turpmāk - Aģentūra), kas nodrošina vienotā kontaktpunkta funkciju), bet arī nozares ekspertīzei, komunikācijas kanāliem un organizācijām, kas tieši iesaistās jaunuzņēmumu ekosistēmas attīstībā un īsteno dažādus atbalsta pasākumus, veicot Latvijas jaunuzņēmumu stiprināšanu vietējā un eksporta tirgū, kā arī jaunu jaunuzņēmumu izveidi.

Lai nodrošinātu atbalstu jaunuzņēmumu komercdarbības vides pilnveidošanai, īstenojot dažādus atbalsta pasākumus, sasniedzot noteiktus rezultatīvos rādītājus, kā arī lai nodrošinātu Latvijas tautsaimniecības konkurētspējas stiprināšanu, ir nepieciešams turpināt jaunuzņēmumu ekosistēmas atbalsta pasākumu īstenošanu.
 
Ņemot vērā, ka šobrīd nav spēkā esoša vienota regulējuma, lai nodrošinātu atbalsta piešķiršanu organizācijām atbalstāmo pasākumu īstenošanai, Ministru kabinetam ir dots uzdevums, noteikt atbalstāmos pasākumus, to izpildes nosacījumus un īstenošanas kārtību, organizāciju kvalifikācijas nosacījumus, komercdarbības atbalsta piešķiršanas nosacījumus un atbalstāmo pasākumu īstenošanai pieejamo valsts finansējuma apmēru.
Risinājuma apraksts
Noteikumu projekts paredz nodrošināt atbalstu, kas paredz finansējuma pieejamību organizācijām jaunuzņēmumu komercdarbības vides pilnveidošanas atbalstāmo pasākumu īstenošanai, lai nodrošinātu jaunuzņēmumu konkurētspējas veicināšanu un attīstību, nosakot kārtību, kādā organizācijas var pieteikties un saņemt šo atbalstu.

Saskaņā ar likumā “Par valsts budžetu 2026. gadam un budžeta ietvaru 2026., 2027. un 2028. gadam” Ministrijas budžeta programmā 35.00.00 “Valsts atbalsta programmas” prioritārajam pasākumam “Jaunuzņēmumu atbalstam” 2026. gadā ir paredzēts finansējums 400 000 euro apmērā. Attiecīgi, Noteikumu projektā tiek norādīta summa, kas paredzēta 2026. gadam, apzinot, ka katru gadu tiks veikti nepieciešamie grozījumi, precizējot Noteikumu projektā noteikto pieejamo finansējumu, paredzot, ka nepieciešamības gadījumā tiks precizēti arī noteiktie atbalstāmie pasākumi un to rezultatīvie rādītāji, pielāgojot pieejamo atbalstu jaunuzņēmumu ekosistēmas vajadzībām.

Ar Noteikumu projektu paredzēts sniegt atbalstu organizācijām, lai veicinātu jaunuzņēmumu konkurētspēju un attīstību, atbalstot jaunu jaunuzņēmumu dibināšanu, esošo jaunuzņēmumu attīstību un darba vietu radīšanu, tādējādi veicinot investīciju piesaisti un eksporta veicināšanu.

Atbalstāmo pasākumu īstenošanai, par kuru plānots saņemt atbalstu Noteikumu projekta ietvaros, īstenošana var būt uzsākta ne ātrāk kā 2026. gada 1. janvārī. Atbalstāmais pasākums tiek uzskatīts par uzsāktu, ja ir noslēgts līgums vai vienošanās par tā īstenošanu vai ar to saistīto darbu izpildi.
Projekta iesniedzējs Noteikumu projekta izpratnē ir jaunuzņēmumus pārstāvoša organizācija, kura Aģentūras izsludinātajā atlasē iesniegusi projekta iesniegumu atbalsta saņemšanai (turpmāk – projekta iesniedzējs), savukārt atbalsta saņēmējs – projekta iesniedzējs, par kuru Aģentūra ir pieņēmusi lēmumu par atbalsta piešķiršanu (turpmāk – atbalsta saņēmējs).

Projektu iesniegumu vērtēšanu veiks Aģentūra, ievērojot atklātas atlases principus. Ņemot vērā ierobežoto valsts budžeta apmēru, projekti atbalsta saņemšanai tiks vērtēti atbilstoši projekta iesniedzēja projekta iesnieguma atbilstības kritērijiem un projekta iesniedzēja kvalitātes vērtēšanas kritērijiem. Vērtējot projekta iesniedzēja kvalitātes vērtēšanas kritērijus, tiks piešķirti punkti. Priekšroka tiks dota projekta iesniegumam ar augstāku iegūto punktu skaitu.

Ja atlases rezultātā projekta iesniegumi tiek novērtēti ar vienādu punktu skaitu, priekšroka tiek dota tam projekta iesniegumam, kas pēc projekta iesniedzēja kvalitātes kritērijiem ir saņēmis augstāku punktu skaitu kvalitātes kritērijā Nr.4 “Iesniedzējs pārstāv vai sniedz atbalstu vismaz 30 ekonomiski aktīviem jaunuzņēmumiem, vai pēdējo trīs gadu laikā pastāvīgi īsteno aktivitātes, kas nodrošina jaunuzņēmumu izveidi vai attīstību”. Ja punktu skaits šajā kritērijā ir vienāds, priekšroka tiek dota tam projekta iesniegumam, kura projekta iesniedzējs pārstāv vai sniedz atbalstu vairāk ekonomiski aktīviem jaunuzņēmumiem, , vai pēdējo piecu gadu laikā pastāvīgi īsteno aktivitātes, kas nodrošina jaunuzņēmumu izveidi vai attīstību, šo pārstāvību vai sniegto atbalstu pierādot ar pamatojošiem dokumentiem, kas iesniedzami atbilstoši Aģentūras apstiprinātajam atlases nolikumam.

Atbalstāmie pasākumi un to rezultatīvie rādītāji:
* jaunuzņēmumu apmācību un mentoringa programmu īstenošana, nodrošinot vismaz 50 dalībnieku dalību;
* konsultāciju un investīciju sesiju organizēšana, nodrošinot vismaz 60 ieinteresēto personu dalību, tai skaitā vismaz 40 jaunuzņēmumu dalību;
* organizēt privāto investoru apmācību programmu, sekmējot eņģeļu attīstību un zināšanu kapacitāti, nodrošinot vismaz 5 apmācību sesijas, piesaistot augsti kvalificētus profesionāļus, kopumā ne mazāk kā 30 dalībniekiem;
* privātā un iespējkapitāla apmācību cikla organizēšana, nodrošinot apmācības piecām mērķgrupām - iespējkapitāla investoriem, institucionālajiem investoriem, uzņēmējiem, studentiem un publiskā sektora pārstāvjiem, ar kopumā ne mazāk kā dalībniekiem. Apmācības ietver gan ievadlekcijas par iespējkapitāla ekosistēmu, investīciju fondiem, pieejamajiem finansēšanas instrumentiem un privāto un iespējkapitāla industriju, gan arī padziļinātas apmācības par konkrētām nozares aktualitātēm, kā regulējumu, riskiem un globālajām tirgus tendencēm;
* privāto un institucionālo investoru vizīšu organizēšana Latvijā, nodrošinot sadarbības iespēju ar vismaz astoņiem investoriem un vismaz 30 jaunuzņēmumiem;
* inovāciju un zinātņietilpīgo komandu atbalsta īstenošana, tai skaitā inkubācijas, mentorēšanas programma zinātnē balstītām un tehnoloģiski ietilpīgām komandām, nodrošinot attīstības ceļakarti un atbalstu vismaz desmit komandām;
* starptautiska mēroga konferences vai foruma organizēšana, nodrošinot vismaz 1000 dalībnieku un apmeklētāju dalību, no kuriem 30% ir ārvalstu dalībnieki un apmeklētāji, un nodrošinot, ka vismaz 20 jaunuzņēmumiem ir iespēja prezentēt savu ideju vismaz desmit ārvalstu fondu pārstāvjiem;
* jaunuzņēmumu nozares tēla atpazīstamības veicināšana Latvijā, tai skaitā Latvijas jaunuzņēmumu nozares pārstāvība starptautiska līmeņa pasākumos un sadarbība ar investoriem, nodrošinot Latvijas jaunuzņēmumu nozares pārstāvību vismaz trīs starptautiska līmeņa pasākumos;
* Latvijas investīciju kultūras attīstības pasākuma organizēšana, nodrošinot pasākumu, kas godina veiksmīgākās investīcijas un veicina investīciju kultūras attīstību Latvijā, ar vismaz 100 dalībniekiem, no kuriem vismaz 30% ir investori;
* jaunuzņēmumu ekosistēmas datu pārvaldības un sadarbības veicināšana, tai skaitā, pārskata par investīciju apjomu sagatavošana, iekļaujot arī statistikas datus par veiktajiem riska kapitāla ieguldījumiem, informācijas par jaunuzņēmumiem aktuālām norisēm apkopošana un publicēšana vienotā tīmekļvietnē un jaunuzņēmumu datu bāzes uzturēšana, tajā iekļaujot aktuālos statistikas datus par Latvijā reģistrētajiem jaunuzņēmumiem, tostarp informāciju par jaunuzņēmuma apgrozījumu, peļņu, darbinieku skaitu, kopējām iemaksām valsts budžetā, aktualizēta datu bāze un veiktas vismaz 3 uzlabojošās funkcijas;
*pasākuma organizēšana, kas godina un izceļ izcilākos Latvijas jaunuzņēmumiem, kura ietvaros tiktu nodrošināta vismaz 100 dalībnieku klātbūtne no kuriem 50% būtu jaunuzņēmumu pārstāvji.

Atbalsta apmērs un tā piešķiršanas kārtība un kritēriji
Atbalstam pieejamais finansējums ir 400 000 euro. Atbalsta intensitāte ir 100% no attiecināmajām izmaksām, taču kopējā piešķirtā atbalsta summa vienam projekta iesniedzējam, neatkarīgi no iesniegto projekta iesniegumu skaita, nepārsniedz atbilstoši noteiktajām atbalstāmajām aktivitātēm pieejamo atbalsta finansējuma.

Atbalsta pasākumiem pieejamais finansējums:
* jaunuzņēmumu apmācību un mentoringa programmu īstenošana līdz 95 000 euro, tai skaitā nodrošinot atbalsta piešķiršanu tālāk atbalstāmā pasākuma dalībniekiem kā grantu;
* konsultāciju un investīciju sesiju organizēšana līdz 26 000 euro, tai skaitā nodrošinot atbalsta piešķiršanu tālāk atbalstāmā pasākuma dalībniekiem kā grantu;
* privāto investoru apmācību programmu, sekmējot eņģeļu attīstību un zināšanu kapacitāti, nodrošinot vismaz 5 apmācību sesijas organizēšana 20 000 euro, tai skaitā nodrošinot atbalsta piešķiršanu tālāk atbalstāmā pasākuma dalībniekiem kā grantu;
* privātā un iespējkapitāla apmācību cikla organizēšana līdz 30 000 euro, tai skaitā nodrošinot atbalsta piešķiršanu tālāk atbalstāmā pasākuma dalībniekiem kā grantu;
* privāto un institucionālo investoru vizīšu organizēšana Latvijā līdz 10 000 euro;
* inovāciju un zinātņietilpīgo komandu atbalsta īstenošana līdz 40 000 euro, ar iespēju nodrošināt atbalsta piešķiršanu tālāk atbalstāmā pasākuma dalībniekiem kā grantu, tai skaitā nodrošinot atbalsta piešķiršanu tālāk atbalstāmā pasākuma dalībniekiem kā grantu;
* starptautiska mēroga konferences vai foruma organizēšana līdz 98 000 euro;
* jaunuzņēmumu nozares tēla atpazīstamības veicināšana Latvijā līdz 2000 euro;
* Latvijas investīciju kultūras attīstības pasākuma organizēšana līdz 20 000 euro;
* jaunuzņēmumu ekosistēmas datu pārvaldības un sadarbības veicināšana līdz 40 000 euro;
* pasākuma organizēšana, kas godina un izceļ izcilākos Latvijas jaunuzņēmumus līdz 19 000 euro.

Attiecināmās  izmaksas:
* izmaksas, kas saistītas ar vizīšu programmas sagatavošanas un organizēšanas izmaksām, tulkošanas un sinhronās tulkošanas pakalpojumu izmaksas, informatīvo un reprezentācijas materiālu sagatavošanas izmaksas, dalības maksa starptautiskos pasākumos;
* izmaksas, kas saistītas ar atbalstāmo pasākumu organizēšanai nepieciešamās kustamā un nekustamā īpašuma nomas vai īres izmaksām Latvijā;
* mārketinga materiālu izgatavošanas izmaksas, satura izstrādes izmaksas, izmaksas saistībā ar informācijas pielāgošanu ārvalstu tirgiem;
* sabiedrisko attiecību pakalpojumu izmaksas, kas attiecināmas uz sadarbību ar Latvijas un ārvalstu sabiedrisko attiecību pakalpojumu sniedzējiem, medijiem, ārvalstu žurnālistu piesaisti konkrētajam pasākumam, digitālā satura veidotāju kampaņām ārvalstīs, ārvalstu mārketinga kampaņu realizēšanu, reklāmas kampaņu organizēšanu;
* transporta izmaksas, kas saistītas ar ekonomiskās vai tai pielīdzināmas klases sabiedriskā transporta izmantošanu Latvijā un ārpus tās, tai skaitā obligātās papildu maksas un bagāžas maksa, kā arī izmitināšanas izmaksas Latvijā un ārpus tās;
* jaunuzņēmumu datu bāzes uzturēšanas izmaksas;
* atalgojuma izmaksas, tajā skaitā komandējuma dienas nauda, un ar to saistītās darba algas nodokļu izmaksas;
* citas izmaksas, kā piemēram ēdināšanas izmaksas, kas tieši saistītas ar atbalstāmo pasākumu organizēšanu;
* izmaksas, kas saistītas ar pasākuma tehnisko nodrošināšanu, tostarp skaņas, gaismas, video un foto pakalpojumiem, kā arī šo pakalpojumu nodrošināšanai nepieciešamo uzstādīšanu, apkalpošanu un demontāžu;
* honorāri un ekspertu algošanas izmaksas, kas tieši saistītas ar pasākuma sagatavošanu un īstenošanu;
* izmaksas, kas saistītas ar inkubācijas, akselerācijas vai citu uzņēmējdarbības attīstības programmu īstenošanu, tostarp mentorēšanas izmaksas, apmācību, konsultāciju un praktisko darbnīcu nodrošināšanas izmaksas.

Ar komandējumiem saistītie izdevumi nepārsniedzot 2010. gada 12. oktobrī Ministru kabineta noteikumo Nr.969 "Kārtība, kādā atlīdzināmi ar komandējumiem saistītie izdevumi" (turpmāk - MK noteikumi Nr. 969) noteiktās izmaksu normas. Tirgus izpēte nav jāpiemēro, izņemot gadījumus, kad atbalsta saņēmējs maksājuma pieprasījumā pieprasa attiecināt izmaksas, kas pārsniedz MK noteikumos Nr. 969 noteiktās normas. Pārējās norādītās transporta izmaksas attiecināmas atbilstoši faktiskajiem izdevumiem, kas pamatoti ar attiecīgiem izmaksu pamatojošiem dokumentiem. Jāveic tirgus izpēte vai atbilstoša iepirkuma procedūra.

Ar atalgojuma izdevumiem šo noteikum ietvaros saprotams - darba alga, izņemot virsstundas, naudas balvas, slimības naudu, ikgadējo atvaļinājumu, papildatvaļinājumu un atvaļinājuma kompensāciju u.tml. un ar to saistītās darba algas nodokļu un nodevu izmaksas attiecina proporcionāli faktiski nostrādātajam stundu skaitam, kas attiecināmas uz atbalstāmā pasākuma īstenošanu.

Atbalsta saņēmējs var nodrošināt atbalsta piešķiršanu tālāk atbalstāmo pasākumu dalībniekiem kā grantu vai nefinanšu atbalstu, īstenojot šādus atbalstāmos pasākumus:
* jaunuzņēmumu apmācību un mentoringa programmu;
* konsultāciju un investīciju sesiju organizēšanu;
* privāto investoru apmācību programmu organizēšanu;
* privātā un iespējkapitāla apmācību cikla organizēšanu;
* inovāciju un zinātņietilpīgo komandu atbalsta īstenošanu.
Tādā gadījumā atbalsta saņēmējs ievēro atbilstošu komercdarbības atbalsta nosacījumu piemērošanu Noteikumu projektā noteiktajam.

Atbalsta tālāku nodošanu paredz Likuma pilnvarojums, kas nosaka atbalstāmo pasākumu izpildes nosacījumus un īstenošanas kārtību, kā arī jaunuzņēmumus pārstāvošajām organizācijām piemērojamā komercdarbības atbalsta piešķiršanas nosacījumus.

Īstenojot starptautiska mēroga konferences vai forumu, kā arī Latvijas investīciju kultūras attīstības pasākuma un citu pasākumu organizēšanu, kas godina un izceļ izcilākos Latvijas jaunuzņēmumus, atbalsts tiek sniegts šo atbalstāmo pasākumu īstenošanai, attiecinot tādas izmaksas, kas saistītas tikai ar šī pasākuma organizēšanu un īstenošanu. Ņemot vērā, ka šie pasākumi ir brīvi pieejami visiem interesentiem un atbalsts tiek sniegts šī pasākuma organizēšanai, nosakāms, ka nepastāv ekonomiskās priekšrocība šo atbalstāmo pasākumu dalībnieku līmenī.

Projekta iesniedzēja un projekta iesnieguma kritēriji
Lai piešķirtu atbalstu šo Noteikumu projekta ietvaros tiek noteikti projekta iesniedzēja un projekta iesnieguma atbilstības kritēriji un projekta iesniedzēja kvalitātes kritēriji.

Šo noteikumu mērķis ir piešķirt atbalstu tādām organizācijām, lai mērķtiecīgi veicinātu  jaunuzņēmumu konkurētspēju un attīstību, investīciju ieplūdi un eksportspējas pieaugumu. Tādēļ atbalsts vērsts organizācijām, kam jau ir pieredze noteikto atbalstāmo pasākumu īstenošanā, uzrādot pozitīvus rezultatīvos rādītājus un pozitīvo ietekmi jaunuzņēmumu ekosistēmā Latvijā. Līdz ar to Noteikumu projekts paredz noteiktus projektu iesniegumu atlases kritērijus un attiecīgu ranžēšanu.

Aģentūra projekta iesniedzēju un projekta iesniegumu vērtē pēc šādiem atbilstības kritērijiem:
* projekta iesniedzējs ir reģistrēts kā juridiska persona;
* projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona;
* projekta iesniegumam pievienoti visi nepieciešamie dokumenti, kas minēti šo Noteikumu 21. punktā;
* projekts paredz nodrošināt jaunuzņēmumu komercdarbības vides pilnveidošanu;
* projekta iesniedzējs atbilst visiem Komisijas regulas 2023/2831 nosacījumiem;
* projekta iesniedzējam atbalsta pasākuma iesnieguma iesniegšanas dienā nav Valsts ieņēmumu dienesta administrēto nodokļu (nodevu) parādu, kas kopsummā pārsniedz 1000 euro, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos;
* projekta iesniedzējs ir viens no dalībniekiem 2022. gada 7. septembrī noslēgtā Sadarbības memoranda par Latvijas jaunuzņēmumu ekosistēmas attīstības stratēģiju 2022.-2025. gadam.

Atbilstības kritēriji ir noteikti ar mērķi nodrošināt, ka potenciālais atbalsta saņēmējs spēj efektīvi īstenot Noteikumu projektā noteiktos atbalstāmos pasākumus un sasniegt noteiktos rezultatīvos rādītājus, vienlaikus sniedzot būtisku un izmērāmu pienesumu jaunuzņēmumu konkurētspējas veicināšanā Latvijā. Piemēram, atbilstības kritērijs “projekta iesniedzējs ir viens no dalībniekiem 2022. gada 7. septembrī noslēgtajā Sadarbības memorandā par Latvijas jaunuzņēmumu ekosistēmas attīstības stratēģiju 2022.–2025. gadam” ir noteikts, lai nodrošinātu valsts budžeta līdzekļu mērķtiecīgu, koordinētu un rezultatīvu izlietojumu. Minētais sadarbības memorands apvieno organizācijas, kurām ir pierādīta pieredze jaunuzņēmumu ekosistēmas attīstībā, aktīva iesaiste stratēģisko mērķu īstenošanā un spēja sadarboties ar publiskā sektora, privātā sektora un akadēmiskās vides partneriem. Ņemot vērā Latvijas jaunuzņēmumu ekosistēmas attīstības stratēģijā 2022.–2025. gadam noteiktos mērķus un rezultatīvos rādītājus, kā arī līdzšinējos sasniegumus, ko demonstrējuši šī sadarbības memoranda dalībnieki, ir pamats secināt, ka minētās organizācijas spēj nodrošināt plānoto rezultatīvo rādītāju sasniegšanu Noteikumu projekta ietvaros. Līdz ar to atbilstība šim kritērijam sniedz pamatotu pārliecību, ka piešķiramais valsts budžeta atbalsts tiks izmantots efektīvi, saskaņā ar stratēģiskajiem politikas plānošanas dokumentiem un ar augstu pievienoto vērtību Latvijas jaunuzņēmumu ekosistēmas attīstībai.

Aģentūra projekta iesniedzēju vērtē pēc šādiem projekta iesniedzēja kvalitātes kritērijiem, par kuriem tiek iegūti punkti:
* projekta iesniedzējam ir vismaz divu gadu pieredze jaunuzņēmumu ekosistēmas darbībā;
* projekta iesniedzējam ir pieredze vismaz viena atbalstāmā pasākuma īstenošanā pēdējo piecu gadu laikā, kur katru gadu ticis organizēts kāds no šo Noteikumu 5. punktā noteiktajiem atbalstāmajiem pasākumiem;
* projekta iesniedzējam ir pieredze ārvalstu investoru piesaistē;
* projekta iesniedzējs pārstāv vai sniedz atbalstu vismaz 30 ekonomiski aktīviem jaunuzņēmumiem, vai pēdējo trīs gadu laikā pastāvīgi īsteno aktivitātes, kas nodrošina jaunuzņēmumu izveidi vai attīstību.

Atbalsta piešķiršana un uzskaite
Projekta īstenotājam attiecināmās izmaksas ir attiecināmas no projekta iesniegumu atlases gada 1. janvāra. Ņemot vērā, ka Noteikumu projektā noteikto atbalstāmo pasākumu īstenošanai, piemēram, starptautiska mēroga konferences vai foruma organizēšana un jaunuzņēmumu apmācību un mentoringa programmu īstenošana, tiek ieguldīts darbs jau pirms atbalstāmo pasākumu īstenošanas, ir būtiski nodrošināt atbalsta saņemšanas iespēju par veiktajām aktivitātēm atbalstāma pasākuma īstenošanā, nodrošinot šī atbalstāmā pasākuma rezultatīvo rādītāju sasniegšanu.

Aģentūra vai atbalsta saņēmējs atbalstu sniedz saskaņā ar Eiropas Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula 2023/2831).

Atbalsts tiek piešķirts saskaņā ar Komisijas regulu Nr. 2023/2831, ņemot vērā šādus nosacījumus:
* Aģentūra izvērtē projekta iesniedzēju vai atbalsta saņēmējs izvērtē noteikto atbalstāmo pasākumu dalībnieku Komisijas regulas Nr. 2023/2831 nosacījumiem uz atbalsta piešķiršanas brīdi;
* Aģentūra vai atbalsta saņēmējs pārbauda, vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas šo noteikumu ietvaros, piešķirto de minimis atbalstu viena vienota uzņēmuma līmenī nepārsniedz Komisijas regulas 2023/2831 3. panta 2. punktā noteikto maksimālo de minimis atbalsta apmēru, ievērojot Komisijas regulas 2023/2831 3. panta 8. punkta nosacījumus uzņēmumu apvienošanās vai iegādes gadījumā un 3. panta 9. punkta nosacījumus uzņēmuma sadalīšanas gadījumā. Viens vienots uzņēmums atbilst Komisijas regulas 2023/2831 2. panta 2. punktam;
* šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. Projekta iesniedzējs kopā ar projekta iesniegumu iesniedz Aģentūrai un atbalstāmā pasākuma dalībnieks atbalsta saņēmējam visu informāciju par plānoto un piešķirto komercdarbības atbalstu, tai skaitā attiecībā uz tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu un atbalsta intensitāti;
* Aģentūra vai atbalsta saņēmējs atbalsta piešķiršanā ievēro darbību un nozaru ierobežojumus, kas noteikti Komisijas regulas 2023/2831 1. panta 1. punktā;
* ja atbalsta saņēmējs vai noteikto atbalstāmo pasākumu dalībnieks, kam atbalstu piešķir saskaņā ar Komisijas regulu 2023/2831, vienlaikus darbojas vienā vai vairākās Komisijas regulas 2023/2831 1. panta 1. punkta "a", "b", "c" vai "d" apakšpunktā minētajās nozarēs, atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu, lai saskaņā ar Komisijas regulas 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem;
* Aģentūra un atbalsta saņēmējs atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību, tai skaitā nodrošina piešķirtā atbalsta uzskaiti un informācijas glabāšanu 10 gadus no dienas, kad atbilstoši šiem noteikumiem ir piešķirts pēdējais atbalsts, savukārt atbalsta saņēmējs vai noteikto atbalstāmo pasākumu dalībnieks, informāciju par šo noteikumu ietvaros saņemto de minimis atbalstu glabā 10 gadus, skaitot no atbalsta piešķiršanas dienas, kā arī pēc pieprasījuma iesniedz šo informāciju Eiropas Komisijā.

Aģentūra lēmumu par atbalsta piešķiršanu pieņem līdz 2026. gada 30. martam, savukārt atbalsta saņēmējs noteikto atbalstāmo pasākumu dalībniekiem atbalstu sniedz slēdzot līgumu ne vēlāk kā līdz 2026. gada 30. oktobrim, saskaņā ar Komisijas regulu Nr. 2023/2831.

Ja tiek pārkāpti Komisijas regulas 2023/2831 nosacījumi, de minimis atbalsta saņēmējam ir pienākums atmaksāt Aģentūrai vai atbalstāmā pasākuma dalībniekam ir pienākums atmaksāt atbalsta saņēmējam atbalstāmā pasākuma ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. Savukārt atbalsta saņēmējs no atbalstāmā pasākuma dalībnieka atgūto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atmaksā Aģentūrai.

Noteikumu projekts paredz, ka Aģentūra viena mēneša laikā no projekta iesniegumu atlases kārtas noslēgšanās izvērtē iesniegtos projekta iesniegumus un projekta iesniedzēju, Aģentūra pieņem lēmumu par atbalsta piešķiršanu vai atteikumu piešķirt atbalstu.
Atbalsts tiek piešķirts ar Aģentūras lēmumu par atbalsta piešķiršanu. Lēmuma par atbalsta piešķiršanu pieņemšanas diena ir uzskatāma par komercdarbības atbalsta piešķiršanas brīdi.

Pēc lēmuma pieņemšanas par atbalsta piešķiršanu, Ekonomikas ministrija un Aģentūra slēdz trīspusēju līgumus ar atbalsta saņēmēju par atbalsta piešķiršanu.

Aģentūra var izmaksāt organizācijām avansa maksājumu atbalsta saņēmējam pēc līguma par atbalsta piešķiršanu noslēgšanas 50% apmērā par atbalstāmo pasākumu īstenošanas izmaksām.

Atbalsta saņēmējs Aģentūrai iesniedz noslēguma maksājuma pārskatu par faktiski veiktajiem maksājumiem un to pamatojošo dokumentāciju, kā arī šādu informāciju, triju mēnešu laikā pēc pēdējā atbalstāmā pasākuma īstenošanas, bet ne vēlāk kā līdz kārtējā gada 15. novembrim:
* atskaiti par īstenotajiem atbalsta pasākumiem un pārskatu par piešķirtā finansējuma izlietojumu un sasniegtajiem rezultatīvajiem rādītajiem, atbilstoši šo Noteikumu 5. punktā noteiktajiem rezultatīvajiem rādītājiem, pievienojot rakstisku atskaiti par īstenoto pasākumu norisi;
* jaunuzņēmumiem piesaistīto investīciju apmēru euro izteiksmē 2026. gadā, ja attiecināms;
* atbalstāmo pasākumu ietvaros atbalstīto jaunuzņēmumu sarakstu un to nodarbināto skaitu, reģistrētos jaunuzņēmumus un izveidotās darba vietas, ja attiecināms.

Pēc noslēguma maksājuma pārskata saņemšanas un apstiprināšanas, Aģentūra izmaksā atbalsta saņēmējam atlikušo finansējumu atbilstoši līgumā par atbalsta piešķiršanu noteiktajam.

Atbalsta saņēmējs nodrošina ar atbalsta sniegšanu saistītās dokumentācijas un informācijas pieejamību 10 gadus:
* grāmatvedības uzskaites dokumenti, kas apliecina saņemtā atbalsta uzskaiti un izlietojumu, tostarp rēķini, maksājumu uzdevumi, bankas izraksti;
* dokumenti, kas apliecina atbalstāmā pasākuma īstenošanas gaitu un sasniegtos rezultātus (piemēram, līgumi ar piegādātājiem, akti par piegādēm un darbu izpildi, pieņemšanas-nodošanas akti);
* atbalsta piešķiršanas, pārbaudes un uzraudzības dokumenti, tostarp atbalsta piešķiršanas lēmumi, pieteikuma dokumentācija, vēstules, atskaites un saziņa ar atbildīgo iestādi;
* ar de minimis atbalsta saņemšanu saistītie dokumenti.

Lai nodrošinātu pasākuma demarkāciju, piemēram, ar ES kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākumu "Atbalsts tehnoloģiju pārneses sistēmas pilnveidošanai" un citiem publiskā finansējuma avotiem, atlases nolikumā tiks iekļauta prasība projekta iesniedzējam iesniegt apliecinājumu, ka tas nesaņem un neplāno saņemt atbalstu par tām pašām darbībām citu ES fondu aktivitāšu vai citu finanšu instrumentu ietvaros.

Aģentūra, saņemot atbalsta saņēmēja atskaiti ar apliecinošajiem dokumentiem par saņemtā atbalsta izlietojumu, veic atbalsta izmantošanas pārbaudi. Aģentūra pēc pamatojošo dokumentu izskatīšanas, pieņem lēmumu par piešķirtā atbalsta izlietojumu. Gadījumā, ja tiek identificēti pārkāpumi, Aģentūra veic atbalsta atgūšanu, ievērojot Noteikumu projekta V nodaļā minēto kārtību.

Atbalstāmo pasākumu iesniegumu atlases sagatavošana, izsludināšana un iesniegšana
Aģentūra ne vēlāk kā divu nedēļu laikā pēc Noteikumu projekta spēkā stāšanās izstrādā un apstiprina konkursa nolikumu, kurā tiek noteikts projekta iesniegumu atlases laiks, un izsludina atklāto projektu iesniegumu atlasi valsts platformā biznesa attīstībai www.business.gov.lv (turpmāk – business.gov.lv). 
Projektu iesniegumu iesniegšana notiek tikai business.gov.lv, ievērojot Ministru kabineta 2012.gada 11.decembra Noteikumu Nr.857 “Latvijas Investīciju un attīstības aģentūras nolikums” 3.5., un 5.1 punktā noteikto, t.i., Aģentūras viens no uzdevumiem ir īstenot pasākumus saskaņā ar valsts atbalsta programmām un minēto uzdevumu izpildei izmanto informācijas sistēmu "Valsts platforma biznesa attīstībai" (www.business.gov.lv) un ir tās pārzinis. Projekta iesnieguma veidlapa tiks automātiski ģenerēta platformā business.gov.lv, kur tā būs attiecīgi projekta iesniedzējam jāaizpilda.

Lai pieteiktos atbalstam projekta iesniedzējs projekta iesniegumam pievieno šādu dokumentāciju:
* atbalstāmā pasākuma mērķi un atbilstību Noteikumu projektā noteiktajiem atbalstāmajiem pasākumiem vai pasākumam;
* informāciju, kas skaidro ietekmi uz jaunuzņēmumu komercdarbības vides pilnveidošanu;
* informāciju par nepieciešamo atbalsta veidu un apmēru;
* atbalstāma pasākuma aprakstu, kas ietver plānotās atbalstāmā pasākuma izdevumu pozīcijas euro izteiksmē;
* de minimis atbalsta sistēmā aizpildītu veidlapu atbilstoši normatīvajiem aktiem par de minimis atbalsta uzskaites un piešķiršanas kārtību vai projekta iesniegumā norāda sistēmā izveidotās un apstiprinātās veidlapas identifikācijas numuru (ja atbalsta saņēmējs piešķir de minimis atbalstu tālāk atbalstāmo pasākumu dalībniekam, atbalstāmā pasākuma dalībnieka pienākums ir iesniegt atbalsta saņēmējam de minimis atbalsta sistēmā aizpildītu veidlapu atbilstoši normatīvajiem aktiem par de minimis atbalsta uzskaites un piešķiršanas kārtību vai informēt atbalsta saņēmēju par sistēmā izveidotās un apstiprinātās veidlapas identifikācijas numuru);
* citus dokumentus saskaņā ar Aģentūras apstiprināto atlases nolikumu.

Aģentūra atlases konkursa nolikumā nosaka, kādus papildus dokumentus nepieciešams iesniegt pievienojot tos projekta iesniegumam. Par citiem dokumentiem uzskatāmi tādi dokumenti, kas pamato organizācijas atbilstību Noteikumu projekta pielikumos noteiktajiem projekta iesniedzēja atbilstības kritērijiem un projekta iesniedzēja kvalitātes kritērijiem.

Izņēmums ir, īstenojot inovāciju un zinātņietilpīgo komandu inkubācijas pasākumus, dalību starptautiskās vizītēs un to organizēšanu, jaunuzņēmumu nozares tēla atpazīstamības veicināšanu Latvijā, tai skaitā Latvijas jaunuzņēmumu nozares pārstāvību starptautiska līmeņa pasākumos, atbalsts var tikt piešķirts vairākiem projekta iesniedzējiem, atbilstoši pieejamajam finansējumam. Šāds izņēmums konkrētajiem atbalstāmajiem pasākumiem skaidrojams ar to, ka šādu pasākumu īstenošanai augstākus rezultatīvos rādītājus un paaugstinātu pievienoto vērtību spēs sniegt vairāki projekta iesniedzēji, nodrošinot lielāku Latvijas pārstāvību starptautiska mēroga pasākumos, gan to organizēšanā.
Vai ir izvērtēti alternatīvie risinājumi?
Jā
Apraksts
Izvērtēts alternatīvs risinājums, kurā Ministrija organizē noteiktos atbalstāmos pasākumus. Taču šāds risinājums nenodrošinātu drošu rezultātu sasniegšanu, jo organizācijām ir līdzšinēja pieredze jaunuzņēmumu ekosistēmas stiprināšanā un saistošo pasākumu īstenošanā, šiem pasākumiem sasniedzot rezultatīvos rādītājus.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
nevalstiskās organizācijas
Ietekmes apraksts
Noteikumu projekts tiešā veidā ietekmēs jaunuzņēmumu ekosistēmu, jo sniegs atbalstu jaunuzņēmumu komercdarbības vides pilnveidošanas pasākumu īstenošanā. 
Noteikuma projekts radīs pozitīvu ietekmi uz Latvijas jaunuzņēmumu ekosistēmas konkurētspējas veicināšanu un investīciju piesaisti.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Noteikumu projekts pozitīvi ietekmēs jaunuzņēmumu ekosistēmas attīstību un jaunuzņēmumu nozares konkurētspēju. Nodrošinot iespēju sniegt atbalstu jaunuzņēmumu komercdarbības vides pilnveidošanas pasākumu īstenošanu, tiek radīti priekšnoteikumi mērķtiecīgai un tirgus pieprasījumam atbilstošai atbalsta aktivitāšu īstenošanai, talantu piesaistei jaunuzņēmumiem, investīciju veicināšanai un vienotas jaunuzņēmumu ekosistēmas attīstībai.
2.2.3. uz uzņēmējdarbības vidi:
Jā
Ietekmes apraksts
Atbalsts jaunuzņēmumiem tiks nodots saskaņā ar Noteikumu projektā noteikto kārtību, tādējādi veicinot jaunuzņēmumu nozares ekonomisko attīstību, ārvalstu investīciju piesaisti agrīnās un sēklas stadijas jaunuzņēmumiem, investoru kustības attīstību Latvijā, finansējumu riska kapitāla ekosistēmas attīstībai.
2.2.4. uz mazajiem un vidējiem uzņēmējiem:
Jā
Ietekmes apraksts
Jaunuzņēmumu darbība un attīstība nodrošina kā augsti apmaksātas darba vietas, tā arī sekmē inovatīvu biznesa ideju radīšanu, augstas pievienotās vērtības produktu un pakalpojumu izstrādi, investīciju piesaisti un veicina tautsaimniecības pāreju uz modernu un inovatīvu ekonomiku, kā arī veicinot uzņēmējdarbībā izmantot dažādus digitālus risinājumus.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Darbinieku trūkums ir aktuāls gan jaunuzņēmumu ekosistēmā Latvijā, gan Baltijā/Eiropā. 
 
Īstenojot atbalsta aktivitātes, kas vērstas uz jaunuzņemumu ekosistēmas attīstību, tiek veicināta ne tikai investoru piesaiste, bet arī tiek piesaistīti jauni talanti jaunuzņēmumos, tādējādi apmācot un nodrošinot jaunu darbinieku kvalifikācijas līmeņa celšanu.
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	nevalstiskās organizācijas
	palielinās
Vērtības nozīme:
	12,69
euro
	12,00
stundas
	11
atbalsta saņēmēji
	1,0
1
	1 675,08
	Noteikumu projektā minēto dokumentu sagatavošanai gala saņēmējam aptuveni var būt nepieciešamas 12 stundas. Ņemot vērā valstī vidējo atalgojumu pēc Centrālās statistikas datiem - vidējā darba stundas samaksa 2025. gadā ir 12,69 euro, kas nozīmē, ka gala saņēmēja darbiniekam dokumentu sagatavošanai monetārās izmaksas nav lielākas kā 152,28 euro.
Kopumā administratīvais slogs palielinās tām organizācijām, kas piesakās atbalsta saņemšanai un saņemt atbalstu.
Aprēķins attiecināms uz Noteikumu projekta 16. un 27. punktā noteikto.

	Kopā
	1 675,08
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	400 000
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	400 000
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	400 000
	0
	0
	0
	0
	0
	0

	2.1. valsts pamatbudžets
	400 000
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Jaunuzņēmumu darbību veicināšanai un investīciju piesaistei jaunuzņēmumos nepieciešamais finansējums 2026.gadā 400 000 euro apmērā tiks nodrošināts likumā par “Par valsts budžetu 2026.gadam un budžeta ietvaru 2026., 2027. un 2028.gadam” Ministrijas budžeta programmā 35.00.00 “Valsts atbalsta programmas” prioritārajam pasākumam “Jaunuzņēmumu atbalstam” piešķirto līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32023R2831
ES tiesību akta datums, izdevējinstitūcija, numurs, veids un nosaukums
Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Komisijas regula 2023/2831 (vispārīgi)
	Noteikumu projekta 8.punkts, 36. punkts, 38. punkts, 43. punkts, 44. punkts un 45. punkts
	Pārņemtas pilnībā
	Neparedz stingrākas prasības

	Komisijas regulas 2023/2831 1. panta 1. punkts
	Noteikumu projekta 41. punkts
	Pārņemtas pilnībā
	Neparedz stingrākas prasības

	Komisijas regulas Nr. 2023/2831 1. panta 1. punkta "a", "b", "c" vai "d" apakšpunkts un 1. panta 2. punkts
	Noteikumu projekta 41. punkts un 42.punkts
	Pārņemtas pilnībā
	Neparedz stingrākas prasības

	Komisijas regulas Nr. 2023/2831 2. panta 2. punkts
	Noteikumu projekta 39.punkts
	Pārņemtas pilnībā
	Neparedz stingrākas prasības

	Komisijas regulas Nr. 2023/2831 3.panta 2.punkts
	Noteikumu projekta 39.punkts
	Pārņemtas pilnībā
	Neparedz stingrākas prasības

	Komisijas regulas 2023/2831 3. panta 8. punkts
	Noteikumu projekta 39.punkts
	Pārņemtas pilnībā
	Neparedz stingrākas prasības

	Komisijas regulas 2023/2831 3. panta 9. punkts
	Noteikumu projekta 39.punkts
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
https://tapportals.mk.gov.lv/public_participation/db2eed31-e9e9-40be-8a09-f40baba16ffb
6.3. Sabiedrības līdzdalības rezultāti
Sabiedriskā līdzdalība notika no 10.07.2025. - 24.07.2025., viedokļi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Latvijas Investīciju un attīstības aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

